Valeriano møtte oss på plassen utenfor og ble med oss opp i leiligheten, viste oss rundt, ga oss de informasjonene vi trengte, ga oss nøkler. Han holdt kontakt med oss under oppholdet, og var til hjelp når vi trengte det. Leiligheten er fantastisk. Klassisk og hyggelig innredet, inneholder alt man trenger. Gode senger, gode bad, velutstyrt kjøkken, stort godt spisebord, hyggelig oppholdsrom. Der var heis som fungerte, og et staselig trappeløp med skulpturer på reposene. Fantastisk å gå ut av døren nede og ha Pantheon midt i mot! Bedre utgangspunkt kan man ikke ha i Roma. Vi hadde nydelige dager, og vi kommer veldig gjerne igjen, Valeriano.